બિહારના બાહુબલી નેતા મોહમ્મદ શહાબુદ્દીનને સુપ્રીમ કોર્ટ દ્વારા મોટો ઝટકો લાગ્યો છે. સિવાનમાં બે ભાઈઓની હત્યા કેસમાં આજીવન કેદની સજાને સુપ્રીમ કોર્ટ યથાવત રાખી છે. સુપ્રીમ કોર્ટે આ બાબતમાં પટના હાઇકોર્ટના ચુકાદાને યથાવત રાખતા શહાબુદ્દીનની હાઇકોર્ટના નિર્ણય વિરુદ્ધમાં દાખલ અરજી રદ કરી દીધી છે. સુનાવણી દરમિયાન ચીફ જસ્ટિસ રંજન ગોગોઈની બેન્ચ દ્વારા શહાબુદ્દીનના વકીલોને ઘણા પ્રશ્નો પૂછ્યા, પરંતુ તેના જવાબ તેઓ આપી શક્યા નહીં.